ডেভিড হুকস
ডেভিড উইলিয়াম হুকস (ইংরেজি: David Hookes; জন্ম: ৩ মে, ১৯৫৫ - মৃত্যু: ১৯ জানুয়ারি, ২০০৪) অ্যাডিলেডের মাইল এন্ড এলাকায় জন্মগ্রহণকারী অস্ট্রেলিয়ার প্রথিতযশা আন্তর্জাতিক ক্রিকেটার, কোচ ও ধারাভাষ্যকার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। আক্রমণধর্মী বামহাতি ব্যাটসম্যান ডেভিড হুকস মূলতঃ মাঝারিসারির ব্যাটসম্যান ছিলেন। এছাড়াও তিনি দক্ষিণ অস্ট্রেলিয়ার পক্ষে অধিনায়কত্ব করেন।